***Neural*** je tlačené (printové) periodikum založené v roku 1993 v Bari v Taliansku. Časopis je orientovaný na umenie nových médií, elektronickú hudbu a hacktivizmus. Jeho zakladateľmi sú Alessandro Ludovico a šéf vydavateľstva Minus Habens Records Ivan Iusco. V historicky prvom čísle časopisu (november 1993) bol uverejnený preklad knihy Williama Gibsona *Agrippa (kniha mŕtvych)* v taliančine.

História
--------

Prvé témy, ktorými sa Neural zaoberal boli kyberpunk (ako hnutie), elektronická hudba, siete a BBS, virtuálna realita, sci-fi a ďalšie. *Neural* bol od začiatku koncipovaný ako „časopis nápadov" a jeho ambíciou bolo stať sa priesečníkom medzi vydavateľmi digitálnej kultúry. Obsahoval špecifický grafický dizajn a prezentoval elektronickú kultúru v printovom „rozhraní" (napríklad: paginácia bola striktne uvádzaná v binárnych, neskôr v desatinných číslach). Grafický layout časopisu bol inšpirovaný americkým časopisom Whole Earth Catalog (WEC).

V roku 1997 bola spustená oficiálna webstránka časopisu *Neural*, ktorá je od roku 2000 pravidelne aktualizovaná. Webstránka Neural je v súčasnosti dvojjazyčná (angličtina a taliančina).

Rok 1998 priniesol zásadné témy: mediálne umenie, vrátane sieťového umenia (tzv. net.art), ako aj konceptuálne využitie technológie v umení. Súčasťou vydaní bol tiež hacktivizmus a aktivizmus využívajúci elektronické médiá a umelecký experiment. *Neural* je súčasťou elektronického kultúrneho vydavateľstva Mag.net od roku 2002. Ide o medzinárodnú sieť časopisov, ktorá sa riadila sloganom: „spolupráca je lepšia ako konkurencia". Vznik siete Mag.net sa viaže na konferenciu „Post Media Publishing", ktorá sa konala na Universidad International de Andalucia v Seville (Španielsko).

Časopis *Neural* (ISSN 2037-108X) vychádzal pôvodne ako dvojmesačník, od roku 1997 je publikovaný trikrát ročne. Pôvodne vychádzal v taliančine, neskôr (od roku 2003) vychádzali dve rôzne printové verzie, a to v angličtine a taliančine. V roku 2008 bolo vydávanie talianskej verzie pozastavené.

Vydania v angličtine
--------------------

* Issue #20 / Hacktive Community
* Issue #21 / Breaking the Rules
* Issue #22 / Facing Reality
* Issue #23 / Hacking the Air
* Issue #24 / Geek Girls
* Issue #25 / Media Interventionists
* Issue #26 / Disturbing the System
* Issue #27 / Copyright Guerrilla
* Issue #28 / Data Error
* Issue #29 / Digital China
* Issue #30 / Dangerous Games
* Issue #31 / Information Value
* Issue #32 / Machine Affection
* Issue #33 / Scripting Green
* Issue #34 / Fake'ology
* Issue #35 / Friends?
* Issue #36 / Time Deceptions
* Issue #37 / Common Spacing
* Issue #38 / p2p > f2f
* Issue #39 / Multiplied Identities
* Issue #40 / The Generative Unexpected
* Issue #41 / Addiction(s)
* Issue #42 / The Illegal Issue
* Issue #43 / Networked Tangibility
* Issue #44 / Post-Digital Printing
* Issue #45 / Américas!
* Issue #46 / Unearthed: The 20th Anniversary Issue
* Issue #47 / Art in the age of neurological reproduction
* Issue #48 / Uncanny Abundance
* Issue #49 / Off-Western
* Issue #50 / Transient Gestures
* Issue #51 / Revive
* Issue #52 / Complexity issue(s)
* Issue #53 / Obfuscate or Die
* Issue #54 / Making it up
* Issue #55 / Inconvenient Utopias
* Issue #56 / Intelligently Weak
* Issue #57 / Propaganda Mon Amour
* Issue #58 / Archivism (the dynamics of archiving)
* Issue #59 / Pimping the Eye, VR now
* Issue #60 / Blockchain. The Trust Catalyst.
* Issue #61 / Speculative Pink
* Issue #62 / Spiked Pieces, Celebrating 25 years of Neural
* Issue #63 / Surveillance Surveyed
* Issue #64 / Post-Growth
* Issue #65 / Redirecting Networks
* Issue #66 / State of Emergency
* Issue #67 / Adversarial Tactics

Ocenenia
--------

Prix Ars Electronica je už tradične udeľovaná (od roku 1987) inštitúciou Ars Electronica Linz, v Rakúsku. Ocenenie sa týka tiež výnimočných medzinárodných iniciatív v oblasti digitálneho a interaktívneho umenia, digitálnej kultúry alebo elektronickej hudby. V rokoch 2001 – 2006 sa v rámci festivalu Ars Electronica ceny udeľovali v kategórii Net Vision / Net Excellence. *Neural* získal v tejto kategórii čestné uznanie (2004).

Prispievatelia
--------------

K významným prispievateľom, ktorí formovali *Neural* patria: Josephine Bosma, Jonah Brucker Cohen, Bronac Ferran, Daphne Dragona, Paul Prudence, Vittore Baroni, Francesca Bianchi, Aldo Chimenti, Cosma Di Tanno, Francesco Lodolo, Antonio Scacco, Paul Toohill, Fabrizio Usberti a ďalší.

Referencie
----------

1. ↑  Quaranta, Domenico (2013).*Beyond New Media Art*, lulu.com.
2. ↑  DECADENCE, Il libro sulla dance anni novanta, *Ivan Iusco e la Minus Habens Records: una rara anomalia italiana*, 2016, Retrieved on 25 September 2016.
3. 1 2  Ludovico, Alessandro e Iusco, Ivan, (1993) *Neural n.1*, Minus Habens Records, Bari.
4. ↑  Bazzichelli, Tatiana, (2008), *Networking - The Net as Artwork*, Digital Aesthetics Research Center, Milano.
5. ↑  Dmitry Vilensky, *Materialities of Independent Publishing: A Conversation with Aaaaarg, Chto Delat?, I Cite, Mute, and Neural*, chtodelat.org, 2011. Retrieved on 25 September 2016.
6. ↑  Regine, *Interview with Alessandro Ludovico (Neural Magazine)*, we-make-money-not-art.com, 2008. Retrieved on 25 September 2016
7. ↑  *Post-Media Publishing. Print-publishing and networks for electronic culture- Programme*, Spain, 2002.Retrieved on 25 September 2016.
8. ↑  Honorary Mention Net Vision, "Ars Electronica Archive", Ars Electronica, Linz, 2004. Retrieved on 14 September 2016.

Externé odkazy
--------------

* Oficiálna webstránka časopisu Neural
* Oficiálna stránka časopisu Neural v taliančine
* We Make Money, Not Art (Zarábame peniaze, nie umenie): Rozhovor s Alessandrom Ludovico
* Rozhovor s Alessandrom Ludovico (Neural.it)